**LĒMUMS**

Liepājā

|  |  |
| --- | --- |
| 2025. gada 23. janvārī | Nr.2/1  (prot. Nr.1, 2.§) |

Par grozījumiem 2024. gada 21. marta

lēmumā Nr.81/3 “Par projektu “Digitālie

risinājumi ilgtspējīgai pilsētvides mobilitātei

*(Digital solutions for sustainable*

*urban mobility (MaaSolutions))*””

Pamatojoties uz Pašvaldību likuma 10. panta pirmās daļas pirmo teikumu, Pašvaldību likuma 4. panta pirmās daļas 19. un 22. punktu, Liepājas valstspilsētas un Dienvidkurzemes novada attīstības programmas 2022.-2027. gadam definēto rīcības virzienu RV4: “Pārvaldības un pakalpojumu sistēma”, Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plānā iekļauto projektu JPr\_213 “Digitālie risinājumi ilgtspējīgai pilsētvides mobilitātei (*Digital solutions for sustainable urban mobility,* akronīms *– MaaSolutions*)”, 2023. gada 12. decembra INTERREG EUROPE starpreģionu sadarbības programmas sekretariāta lēmumu par projekta apstiprināšanu un Viedās administrācijas un reģionālās attīstības ministrijas 2024. gada 30. jūlija lēmumu par valsts budžeta līdzfinansējuma piešķiršanu, izskatot Liepājas valstspilsētas pašvaldības domes pastāvīgās Attīstības komitejas 2025. gada 16. janvāra lēmumu (sēdes protokols Nr.1) un pastāvīgās Finanšu komitejas 2025. gada 16. janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Izdarīt grozījumus Liepājas valstspilsētas pašvaldības domes 2024. gada 21. marta lēmumā Nr.81/3 “Par projektu “Digitālie risinājumi ilgtspējīgai pilsētvides mobilitātei *(Digital solutions for sustainable urban mobility (MaaSolutions))*””, izsakot 2., 3. un 4. punktu šādā redakcijā:

“2. Apstiprināt Projekta Liepājas valstspilsētas pašvaldības darbībām kopējās attiecināmās izmaksas 183 831,00 EUR (viens simts astoņdesmit trīs tūkstoši astoņi simti trīsdesmit viens *euro* un 0 centi), no kurām:

2.1. INTERREG EUROPEstarpreģionu sadarbības programmas finansējums (80%) – 147 064,80 EUR;

2.2. valsts budžeta līdzfinansējums (10%) – 18 383,10 EUR;

2.3. Liepājas valstspilsētas pašvaldības līdzfinansējums (10%) – 18 383,10 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 18 383,10 EUR apmērā:

3.1. 2024. gadā – 1 702,63 EUR;

3.2. 2025. gadā – 4 270,84 EUR;

3.3. 2026. gadā – 5 805,82 EUR;

3.4. 2027. gadā – 5 499,05 EUR;

3.5. 2028. gadā – 1 104,76 EUR.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu Projekta attiecināmo izmaksu segšanai 148 903,11 EUR apmērā:

4.1. 2024. gadā – 2 781,53 EUR;

4.2. 2025. gadā – 31 671,45 EUR;

4.3. 2026. gadā – 48 567,58 EUR;

4.4. 2027. gadā – 36 457,18 EUR;

4.5. 2028. gadā – 29 425,37 EUR.”

2. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētājam, Domes priekšsēdētāja vietniekam, Izpilddirektora birojam, Sabiedrisko attiecību un mārketinga daļai, Attīstības pārvaldei, Juridiskajai daļai, Finanšu pārvaldei, pašvaldības aģentūrai “Liepājas Sabiedriskais transports”, SIA “LIEPĀJAS REĢIONA TŪRISMA INFORMĀCIJAS BIROJS” | |